Ula ɣer taggara n tmacahut n bu yedmimen, amsawal yegzem tasiwelt n yineḍruyen , iwakken ad d-yefk tagara-s amek i tekfa, maca mačči yiwet kan n tagara i d-imudd imi aṭas i tesɛa, yal yiwen neɣ yal tamenaḍt yella amek id tt-id-tettawi, dɣa yeɣza deg-s iwakken ad diwennet. Rnu ɣer waya, yefka-d netta ula d tagara i yessaram ad tili, d tagara yessefraḥen, anda ula d awadem n diri i yettuxeṭṭayen alamma s lmut deg tmacahut tamensayt, netta yebɣa ad yili gara sen ssmaḥ, meḥsub Faḍma yezmer ahat tsemmeḥ-as. Asemres n wawal « Ahat ? » akked « Lḥasun », efkan-d udem ilaway i yineḍruyen n tagara n tmacahut, meḥsub amsawal ur yeẓri ara amek ara tekfu. Anect-a ur yettili ara di tmacahut tamensayt, imi amsawal yettuḥettem fell-as ad yissin ad iẓer kullec ɣef yiwudam-ines.